Document ID: 32011D0794

KOMISIJAS ĪSTENOŠANAS LĒMUMS
(2011. gada 30. novembris),
ar ko nosaka Savienības finansiālo ieguldījumu to izdevumu segšanā, kuri radušies Nīderlandei, īstenojot putnu gripas apkarošanas ārkārtas pasākumus 2010. gadā
(izziņots ar dokumenta numuru C(2011) 8714)
(Autentisks ir tikai teksts holandiešu valodā)
(2011/794/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. pantu,
tā kā:
(1)
Saskaņā ar Finanšu regulas 75. pantu un Īstenošanas kārtības 90. panta 1. punktu, pirms uzņemties izdevumu saistības attiecībā uz Savienības budžetu, tiek pieņemts finansēšanas lēmums, kurā izklāstītas ar izdevumiem saistītās darbības būtiskās sastāvdaļas un kuru pieņem iestāde vai institūcijas, kam iestāde ir deleģējusi šīs pilnvaras.
(2)
Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai iespējami drīz izskaustu putnu gripu, Savienībai būtu jāsniedz finansiālais atbalsts dalībvalstīm attiecināmo izdevumu segšanai. Minētā lēmuma 4. panta 3. punkta pirmajā un otrajā ievilkumā ir noteikumi par procentiem, kas jāpiemēro dalībvalstu izdevumiem.
(3)
Komisijas 2005. gada 28. februāra Regulas (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2), 3. pantā paredzēti noteikumi par izdevumiem, uz kuriem attiecas Savienības finansiālā palīdzība.
(4)
Ar Komisijas 2011. gada 31. marta Īstenošanas lēmumu 2011/204/ES par Savienības finansiālo ieguldījumu ārkārtas pasākumiem putnu gripas apkarošanai Dānijā un Nīderlandē 2010. gadā (3) cita starpā piešķīra Savienības finansiālu ieguldījumu putnu gripas apkarošanas ārkārtas pasākumiem Nīderlandē 2010. gadā. Nīderlande 2011. gada 20. maijā iesniedza oficiālu kompensācijas pieprasījumu saskaņā ar Regulas (EK) Nr. 349/2005 7. panta 1. un 2. punktu.
(5)
Savienības finansiālais ieguldījums jāizmaksā ar nosacījumu, ka plānotie pasākumi ir faktiski veikti un ka attiecīgās iestādes noteiktajā termiņā sniegušas visu vajadzīgo informāciju.
(6)
Nīderlande saskaņā ar Lēmuma 2009/470/EK 3. panta 4. punktu nekavējoties informēja Komisiju un citas dalībvalstis par pasākumiem, kas veikti, ievērojot Savienības tiesību aktus par paziņošanu un izskaušanu, un par to rezultātiem. Kā prasīts Regulas (EK) Nr. 349/2005 7. pantā, kompensācijas pieprasījumam bija pievienots finanšu pārskats, apliecinājuma dokumenti, epidemioloģiskais ziņojums par katru saimniecību, kurā dzīvnieki nokauti vai iznīcināti, un attiecīgo revīziju rezultāti.
(7)
Komisijas apsvērumus, attiecināmo izdevumu aprēķina metodi un galīgos secinājumus Nīderlandes iestādēm paziņoja 2011. gada 8. augusta vēstulē. Nīderlande 2011. gada 16. augusta e-pasta vēstulē izteica piekrišanu.
(8)
Tāpēc tagad iespējams noteikt Savienības finansiālā atbalsta kopējo summu, kas paredzēta to attiecināmo izdevumu segšanai, kuri radušies, izskaužot putnu gripu Nīderlandē 2010. gadā.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Savienības finansiālā ieguldījuma summu, kas paredzēta tādu izdevumu segšanai, kuri saistīti ar putnu gripas izskaušanu Nīderlandē 2010. gadā, nosaka EUR 54 203,48 apmērā.
2. pants
Šis lēmums ir finansēšanas lēmums Finanšu regulas 75. panta nozīmē, un tas ir adresēts Nīderlandes Karalistei.
Briselē, 2011. gada 30. novembrī

Labels: 18
15
5
6